internet vaartha 150 Views
న్యూఢిల్లీ : విక్రయాలు జోరందుకోవడంతో దేశంలోని టూవీలర్‌ దిగ్గజం హీరోమోటోకార్ప్‌ నికర లాభం 883కోట్ల రూపాయలుగాప్రకటించింది. జూన్‌ మొదటి త్రైమాసికంలో లాభాలు 18శాతంపెరిగాయి అంతకుముందు ఏడాది ఇదేకాలానికి 747కోట్లు ఆర్జిం చినట్లు కంపెనీ ప్రకటించింది. మొత్తం రాబడులు 8శాతంపెరిగి 8011 కోట్లకు చేరాయి. గత ఏడాది ఇదేకాలంలో 7435కోట్లుగాఉన్నాయి. కంపెనీ టూ వీలర్లపరంగా 17.45లక్షలవాహనాలను మొదటిత్రైమాసికంలో విక్రయించింది. అంతకుముందు ఏడాది ఇదేకాలంలో 16.46లక్ష యూనిట్లు విక్రయించింది. అంతకుముందుత్రైమాసికంతో పోలిస్తే ఈ త్రైమా సికంలో మంచి ఫలితాలు రాబట్టుకోగలిగామని ఎండి సిఇఒ పవన్‌ముంజాల్‌ వెల్లడించారు. సాధారణ సగటుకంటే ఎక్కువ వర్షపాతం, ఏడోవేతన సంఘ సిఫారసులు వంటివి కంపెనీ విక్రయాలకు మరింత ఊతం ఇస్తాయని అంచనా వేస్తోంది. కంపెనీషేర్లు రూ.3500.10గా బిఎస్‌ఇలో ట్రేడింగ్‌ జరుగుతున్నాయి.